b'\n_START_ARTICLE_\nBranko \xc5\xa0turbej\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudij Dramske igre na Akademiji za gledali\xc5\xa1\xc4\x8de, radio, film in televizijo v Ljubljani je kon\xc4\x8dal 1985 pri prof. Francetu Jamniku. Po kon\xc4\x8danem \xc5\xa1tudiju sprejme anga\xc5\xbema v SNG Drama v Ljubljani. Od leta 1989 je redno deloval v SNG Drama Maribor, kjer je ustvaril vrhunske vloge: v Goetheyevem Faustu vlogo Mefista, v Shakespearovem Hamletu vlogo Hamleta, v Buchnerjevem Wojzcku vlogo Wojzcka, v Dumajevih Treh mu\xc5\xa1ketirjih vlogo kralja Ludvika in \xc5\xa1tevilne druge naslovne junake. Leta 1996 se je vrnil v SNG Drama v Ljubljani, kjer ustvarja \xc5\xa1e danes. Branko \xc5\xa0turbej se izkazuje v zahtevnih vlogah svetovne in doma\xc4\x8de klasike. Leta  2001 je habilitiran v profesorja dramske igre na UL AGRFT v Ljubljani in je predstojnik katedre za Dramsko igro. Za svoje gledali\xc5\xa1ko ustvarjanje je doma in v tujini prejel \xc5\xa1tevilne nagrade. Velik televizijski odmev je do\xc5\xbeivel tudi v vlogi Bineta v nadaljevanki Brat Bratu, ki jo predvajala TV Slovenija. Trenutno igra v nadaljevanki Reka ljubezni. _NEWLINE_Leta 2012 je postal predsednik Zdru\xc5\xbeenja dramskih ustvarjalcev Slovenije, istega leta se je raz\xc5\xa1el z igralko Nata\xc5\xa1o Barbaro Gra\xc4\x8dner. _NEWLINE_Njegov sin je Timon \xc5\xa0turbej.'